en en da nl ca da da en es da da da da da da da en da da da sv da nb da da en en en en en da en nb da nb da de nb da da da da da da da da da da da da nl da en da da es nl da
Christiania set gennem kunstens filter - artist talk med Joachim Koester | HEART – Herning Museum of Contemporary Art
7.9.2021 11:49:30 CEST | HEART – Herning Museum of Contemporary Art
Søndag d. 12. september inviterer HEART og tyske IDC projects (Imagining Drug Crisis) til artist talk med Joachim Koester og museets direktør Holger Reenberg. Her rettes fokus mod kunstens forhold til fristaden Christiania, som det giver sig til kende gennem Koesters fotografier og Wiliam Skotte Olsens praksis.
I Joachim Koesters gådefulde dokumentariske fotos om arkitekturen i byggeriet i fristaden Christiania, Day for Night, Christiania, er det som om vi får lov at se noget, det ikke er meningen, vi skal se. En tilsvarende fornemmelse af voyeurisme fremkaldes, når man oplever den afdøde kunstner William Skotte Olsens udsmykkede vogn, der engang fungerede som hans hjem i Christiania og nu er en del af HEARTs samling.
”Som kunstværker er Wiliam Skotte Olsens skurvogn og Jachim Koesters fotografier så forskellige som tænkes kan, men de er forenet gennem deres tilknytning til Christiania og dermed dokumenterer de et stykke danmarkshistorie, som har været genstand for beundring og kritik. Jeg ser frem til vores samtale om Fristaden og om to væsentlige kunstværker i HEARTs samling.” Fortæller HEARTs direktør Holger Reenberg.
Både Koesters fotos og Olsens vogn fremstår nu som øjebliksbilleder fra en tabt tid, en era hvor Christiania-projektet var fyldt med både potentiale og usikkerhed. 50 år efter dets begyndelse, i en tid hvor både bandeaktivitet og stofmisbrug er et stigende problem i fristaden, spørger vi HEARTs direktør Holger Reenberg og kunstneren Joachim Koester: I hvilket omfang lykkedes Christiania-projektet, og var det egentlig nogensinde så frisindet, som vi gør det til?
Talken, der foregår på engelsk, finder sted i museets koncertsal kl. 15 – 16 og der er gratis adgang (se link til billetbooking nedenfor)
Talk'en afvikles som en del af HEARTs fødselsdag d. 12. september. Der er gratis entré til museet hele dagen.
Kl. 10.00: Museet og designers marked åbner
Hele dagen: Tag børnene med på en sjov og spændende skattejagt på museet og i Birk-området. De første 50 deltagende børn får et gratis krea-kit med hjem.
kl. 11.00 – 13.00: Brunch og livemusik i HEART Café. Skal forudbestilles HER.
kl. 13.00 – 14.00: Gratis offentlig omvisning i udstillingerne
kl. 14.00 – 16.00: Hygge i caféen m/ gratis fødselsdagskage & kaffe
kl. 15.00 – 16.00: Artist talk i koncertsalen med Joachim Koester og Holger Reenberg. Book gratis billet HER
kl. 16.00: Tak for i dag.
Information om HEART – Herning Museum of Contemporary Art
HEART – Herning Museum of Contemporary Art
Bitten & Aage Damgaards Plads 2
97 12 10 33http://www.heartmus.dk/
HEART – Herning Museum of Contemporary Art er opstået i grænselandet mellem kunst og erhverv og er båret frem af den passionerede skjortefabrikant Aage Damgaard (1917-1991), som har skabt fundamentet for museets samling. Herning Kunstmuseum blev til i 1977, og åbnede d. 9. september 2009 i en helt ny bygning tegnet af den amerikanske arkitekt Steven Holl. Ved indvielsen ændrede museet navn til HEART.
Følg pressemeddelelser fra HEART – Herning Museum of Contemporary Art
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra HEART – Herning Museum of Contemporary Art
Hernings Kulturbus har speederen i bund11.11.2021 15:48:14 CET | Pressemeddelelse
Flere og flere skoler og dagtilbud oplever kulturen i kommunen takket være HEART og Herning Kommunes Kulturbus.
Nye højder for Hernings kunstbiennale5.11.2021 10:14:28 CET | Pressemeddelelse
Blandt kunst, kanonkonge og koncerter lagde 20.000 gæster vejen forbi dette års Socle du Monde Biennale.
Ny komposition til et af verdens vigtigste kunstværker uropføres på HEART d. 26. august.24.8.2021 14:38:54 CEST | Pressemeddelelse
Piero Manzonis ikoniske værk Merda d’artista hyldes i eksperimenterende samtidsmusik skabt til Socle du Monde Biennalen 2021 – Welcome back my friends to te show that never ends. Værket bliver herefter en del af HEARTs samling.
Første kanonkonge-maleri nogensinde! Oplev et brag af et kunstevent på HEART23.8.2021 13:22:46 CEST | Pressemeddelelse
Lørdag d. 28. august fyres årets kunstevent - bogstavelig talt- af i Herning. Her vil kunstneren Søren Dahlgaard bruge en vaskeægte kanonkonge til at skabe et kæmpe maleri med sin krop.
Vær med til at skabe et gigantisk kunstværk!6.8.2021 10:09:55 CEST | Pressemeddelelse
Den verdenskendte fotograf Spencer Tunick søger deltagere til live installation på HEART d. 4. september.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022